રવિવારે વરસાદી વાતાવરણની વચ્ચે સુરતમાં 9.20ની આસપાસ 4.7ની તીવ્રતાના ભૂકંપના આંચકા અનુભવાયા હતા. સુરત સાથે સૌરાષ્ટ્રના ભાવનગર અને અમરેલી સહિતના વિસ્તારમાં હળવા આંચકા અનુભવાયા હતા. સુરતના, રાંદેર અને ઉધના, પાલ, પાલનપુર, ભટાર, કતારગામમાં હળવા આંચકા અનુભવાયા હોવાનું જાણવા મળ્યું છે. આંચકાને પરિણામે બહુમાળી ઇમારતમાં રહેતા લોકો બહાર આવી ગયા હતા. રિક્ટર સ્કેલ પર ભૂકંપની તીવ્રતા 4.7 નોંધાઈ છે. જ્યારે કેન્દ્ર બિંદુ સુરતથી 14 કિમી દૂર, જમીનથી 10 કિમી અંદર હોવાનું જાણવા મળ્યું હતું.